text: Politiker og kommune mødes i retten
  23 juni 2015 kl. 18.28
  Hedensted Kommune og det tidligere byrådsmedlem Ole Lyse mødes nu ved Retten i Horsens.
  I en sag om tabt arbejdsfortjeneste mødes de to parter nu i en civil retssag. Det skriver Vejle Amts Folkeblad i dag.
  Sagen drejer sig om udbetaling af tabt arbejdsfortjeneste og kommunen har stævnet Ole Lyse for 328.000 kroner. Penge som han har fået udbetalt i 2011 og 2012.
  Kommunen mener, at pengene er blevet udbetalt uberettiget og derfor skal betales tilbage.
  Den tidligere byrådspolitiker har ikke ønsket at udtale sig til avisen før retssagen, der begynder torsdag.
  Se artikel i VAF
  